Source: https://www.finlex.fi/fi/laki/alkup/1990/19900811
Timestamp: 2019-04-18 22:41:33+00:00
Document Index: 7632571

Matched Legal Cases: ['§ 28', '§ 23', '§2', '§3', '§4', '§5']

Laki kuluttajansuojalain muuttamisesta 811/1990 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1990 › 811/1990
811/1990
kumotaan 20 päivänä tammikuuta 1978 annetun kuluttajansuojalain (38/78) 2 luvun 11§, 6 luvun 11§ ja 7 luvun 25§,
sellaisina kuin niistä ovat 6 luvun 11§ 28 päivänä toukokuuta 1982 annetussa laissa (390/82) ja 7 luvun 25§ 23 päivänä toukokuuta 1986 annetussa laissa (385/86), sekä
lisätään lakiin uusi 8 luku, jolloin nykyinen 8 luku, sellaisena kuin se on mainitussa 23 päivänä toukokuuta 1986 annetussa laissa, siirtyy 9 luvuksi, seuraavasti:
Joka tahallaan tai törkeästä huolimattomuudesta rikkoo 2 luvun 2-5§:n säännöksiä tai saman luvun 6§:n nojalla annettuja säännöksiä taikka tahallaan jättää luovuttamatta kotimyyntiasiakirjan 6 luvun 2§:ssä tarkoitetulla tavalla, on tuomittava, jollei teko ole rangaistava rikoslain 30 luvun 1§:ssä tarkoitettuna markkinointirikoksena, kuluttajansuojarikkomuksesta sakkoon.
Rangaistus 7 luvun 14 ja 18§:n rikkomisesta on säädetty rikoslain 30 luvun 3§:ssä.
Elinkeinonharjoittaja, joka tahallaan tai törkeästä huolimattomuudesta rikkoo 7 luvun 5-7 tai 9§:n säännöksiä taikka 22§:n nojalla annettuja määräyksiä taikka tahallaan tai huolimattomuudesta rikkoo 7 luvun 10 tai 11§:n säännöksiä taikka saman luvun 21§:n nojalla annettuja määräyksiä, on tuomittava kulutusluottorikkomuksesta sakkoon.
Sitä, joka rikkoo 2 luvun 7§:n tai 7 luvun 23§:n nojalla annetun uhkasakolla tehostetun kiellon, ei voida tuomita rangaistukseen samasta teosta.
Syytteen kuluttajansuojarikkomuksesta tai kulutusluottorikkomuksesta käsittelee yleinen alioikeus.
Virallisen syyttäjän on ennen kuluttajansuojarikkomusta koskevan syytteen nostamista varattava kuluttaja-asiamiehelle tilaisuus antaa lausuntonsa asiassa. Tämä ei kuitenkaan ole tarpeen, milloin syyte yksinomaan koskee 2 luvun 6§:n nojalla annetun asetuksen rikkomista, tällaisen asetuksen tai 2 luvun 12§:n 2 momentissa tarkoitetun asetuksen nojalla annetun määräyksen rikkomista taikka kotimyyntiasiakirjan luovuttamatta jättämistä.
Tuomioistuimen on kuluttajansuojarikkomusta koskevaa asiaa käsitellessään 2 momentissa mainituin rajoituksin varattava kuluttaja-asiamiehelle tilaisuus tulla kuulluksi.
8 luku - Rangaistussäännökset1 §2 §3 §4 §5 §